**Anexa nr.2**

REGULILE PROCEDURII DE OFERTARE

PENTRU A DOUA LICITAȚIE

aferentă Schemeide ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică,

**2025**

Prezentul Apel de Proiecte (“AP”) este întocmit de Ministerul Energiei (“ME”) pentru a doua rundă de licitații pentru schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică

Termenii și expresiile din cadrul acestui document sunt în conformitate cu definițiile din *Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică* aprobată prin Ordinul ministrului energie nr. 1120/2024, cu modificările și completările ulterioare precum și *HG nr. 318/2024 privind aprobarea cadrului general pentru implementarea şi funcţionarea mecanismului de sprijin prin contracte pentru diferenţă pentru tehnologiile cu emisii reduse de carbon*

##### CUPRINS

[1. CONTEXT ȘI ASPECTE GENERALE 5](#_Toc197337815)

[1.1 Context 5](#_Toc197337816)

[1.2 Prezentare generală a schemei CfD 5](#_Toc197337817)

[1.3 Cadru legal și de reglementare 7](#_Toc197337818)

[1.4 Roluri și responsabilități 7](#_Toc197337819)

[1.5 Finanțarea Schemei CfD 8](#_Toc197337820)

[1.6 Calendar orientativ al licitației 8](#_Toc197337821)

[1.7 Structura Apelului de Proiecte 8](#_Toc197337822)

[2. CERINȚE DE ELIGIBILITATE 10](#_Toc197337823)

[2.1 Cerințele de eligibilitate ale solicitantului 10](#_Toc197337824)

[2.2 Cerințe de eligibilitate ale proiectului 10](#_Toc197337825)

[2.3 Cerințe privind consorțiul 11](#_Toc197337826)

[3. CERINȚE PENTRU DEPUNEREA CERERII DE FINANȚARE 13](#_Toc197337827)

[3.1 Oferta Tehnică 13](#_Toc197337828)

[Oferta Tehnică va avea cel mult 50 de pagini, inclusiv anexe. 13](#_Toc197337829)

[Coperta – prima pagină 13](#_Toc197337830)

[Cuprins 13](#_Toc197337831)

[Lista de verificare 14](#_Toc197337832)

[Secțiunea unu: Aspecte juridice și organizaționale 14](#_Toc197337833)

[Secțiunea doi: Aspecte Tehnice 14](#_Toc197337834)

[Secțiunea trei: Aspecte financiare 15](#_Toc197337835)

[Secțiunea patru: Dezvoltare, construcție, exploatare și drept de proprietate 17](#_Toc197337836)

[3.2 Oferta Financiară 18](#_Toc197337837)

[4. INSTRUCȚIUNI PRIVIND DEPUNEREA CERERII DE FINANȚARE 19](#_Toc197337838)

[4.1. Instrucțiuni generale 19](#_Toc197337839)

[4.2. Formatul documentelor depuse 19](#_Toc197337840)

[4.3. Procedura de depunere a cererii 20](#_Toc197337841)

[4.4. Valabilitate, modificări și retragerea Cererii de finanțare 20](#_Toc197337842)

[4.5. Garanție de participare 21](#_Toc197337843)

[Depunerea garanției de participare 21](#_Toc197337844)

[Executarea garanției de participare 22](#_Toc197337845)

[4.6. Taxe 22](#_Toc197337846)

[4.7. Comunicări 22](#_Toc197337847)

[4.8. Respingerea cererii de finanțare 22](#_Toc197337848)

[5. REGULI ȘI ORIENTĂRI PRIVIND EVALUAREA 24](#_Toc197337849)

[5.1. Metodologia de evaluare 24](#_Toc197337850)

[Caracterul complet al ofertei tehnice 24](#_Toc197337851)

[Solicitant respins 24](#_Toc197337852)

[Calificarea Solicitantului 24](#_Toc197337853)

[5.2. Procesul de evaluare 25](#_Toc197337854)

[Etapa 1: Evaluare tehnică 25](#_Toc197337855)

[Etapa 2: Evaluare financiară 25](#_Toc197337856)

[Reguli pentru tratarea ofertei marginale 26](#_Toc197337857)

[Reguli de departajare în caz de egalitate între Ofertele Financiare 27](#_Toc197337858)

[5.3. Aprobări și notificări 27](#_Toc197337859)

[5.4. Încetare și modificare 27](#_Toc197337860)

[5.5. Limba 27](#_Toc197337861)

[5.6. Costuri 28](#_Toc197337862)

[5.7. Neîncheierea unui contract 28](#_Toc197337863)

[5.8. Conflict de interese 28](#_Toc197337864)

[5.9. Depunerea și soluționarea contestațiilor. Legislația aplicabilă și soluționarea litigiilor 28](#_Toc197337865)

[5.10. Proprietate și drepturi de autor 30](#_Toc197337866)

[6. ANEXA I – FORMULARUL SCRISORII DE DEPUNERE A CERERILOR DE FINANȚARE 31](#_Toc197337867)

[7. ANEXA II – FORMULARE PRIVIND ORGANIZAREA ȘI FORMA JURIDICĂ 36](#_Toc197337868)

[8. ANEXA III – FORMULARE FINANCIARE 44](#_Toc197337869)

# CONTEXT ȘI ASPECTE GENERALE

## **Context**

Pentru îndeplinirea obiectivelor UE pentru 2023, Guvernul României, prin Ministerul Energiei a implementat Schema de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică autorizată prin Decizia Comisiei Europene C (2024) 1596 final din 06.03.2024, cu scopul de a încuraja investiții prioritare în tehnologii cu emisii reduse de carbon, necesare sectorului energetic din România.

Ministerul Energiei intenționează ca până la sfârșitul anului 2025 să atribuie Contracte pentru Diferență pentru o capacitate totală de producere a energiei electrice de 5 GW din surse eoliene onshore și din surse solare fotovoltaice. Prima rundă a fost finalizată în 2024, cu o atribuire totală de 1,5 GW (incluzând 1,1 GW pentru energie eoliană onshore și 0,4 GW pentru energie solară fotovoltaică), iar a doua rundă este programată în 2025, după cum urmează:

| **Data lansării rundei** | **Capacitatea Totală Țință** | **Preț de exercitare maxim per licitație** |
| --- | --- | --- |
| **A doua rundă – 2024** | **3,472 MW** |  |
| Licitație surse eoliene onshore | 2,000 MW | 80 EUR/MWh\* |
| Licitație surse solare fotovoltaice | 1,472 MW | 73 EUR/MWh\* |
|  |  |  |

Prezentul Apel de Proiecte (AP) este lansat de Ministerul Energiei pentru a doua rundă de licitații CfD, iar solicitanții interesați sunt invitați să depună cererile de finanțare pentru proiectele eoliene onshore și solare fotovoltaice eligibile pentru schema CfD cu o durată de acordare a ajutorului de exploatare de maxim 15 ani.

## **Prezentare generală a schemei CfD**

Elementele cheie ale schemei CfD și Contractul pentru Diferență ce urmează a fi încheiat cu solicitanții eligibili selectați sunt prezentate mai jos:

1. Durata de acordare a ajutorului de exploatare este de maxim 15 ani de la Data de începere a plății
2. Producătorii de energie au obligația de a comercializa producția de energie acoperită prin contractul CfD numai pe Piețe organizate de energie electrică. Când prețul de referință al energiei electrice este mai mic decât prețul de exercitare, beneficiarul CfD va primi o plată suplimentară pentru diferență. Când prețul de referință este mai mare decât prețul de exercitare, beneficiarul plătește diferența Contrapărții CfD.
3. Producătorii de energie au opțiunea de a vinde o parte din energia generată, care este acoperită de CfD, prin contracte bilaterale încheiate pe Piețe organizate de energie electrică. În această situație particulară, va fi aplicabil mecanismul de repartizare a profitului prevăzut în art. 12 alin (7) din Hotărârea Guvernului nr. 318/2024.
4. Cererile de finanțare vor indica un preț de exercitare (EUR/MWh), capacitatea de producție care urmează să fie instalată în MWca, o Dată țintă de punere în funcțiune și o Dată limită de începere a exploatării comerciale.
   1. În cazul în care solicitantul selectat nu pune în funcțiune capacitatea proiectului până la Data Țintă de punere în funcțiune, durata CfD va fi redusă cu perioada de întârziere în punerea în funcțiune a proiectului.
   2. În cazul în care solicitantul selectat nu pune în funcțiune cel puțin 90% din capacitatea atribuită până la Data limită de începere a exploatării comerciale, Contractul CfD va înceta automat, iar Contrapartea CfD va executa Garanția de bună execuție.
   3. În cazul în care capacitatea pusă în funcțiune a Proiectului este mai mică de 100%, dar mai mare sau egală cu 90% din capacitatea instalată propusă atribuită în cadrul licitației CfD, perioada pentru care Beneficiarul CfD va avea dreptul de a primi Plățile pentru Diferență CfD va fi redusă proporțional cu procentul din capacitatea nepusă în funcțiune.
   4. Dispozițiile de mai sus se aplică indiferent de data estimată de racordare specificată în ATR al proiectului.
5. Plățile CfD vor fi efectuate pentru fiecare MWh de energie electrică generată și livrată în rețea prin contorul dedicat pentru capacitatea CfD atribuită, cu excepția cantităților de energie electrică care au fost livrate în rețea în intervalele de decontare în care au fost înregistrate prețuri negative.
6. Prețul de Referință înseamnă media ponderată a prețurilor (euro/MWh) de pe oricare piețe de ziua următoare (PZU) operate de orice operator al pieței de energie electrică din România, unde ponderarea se efectuează cu volumele tranzacționate pe fiecare astfel de piață de către beneficiarii CfD care utilizează aceeași tehnologie, fiind calculat și stabilit de ANRE, pentru fiecare perioadă de facturare lunară, în conformitate cu formula stabilită în contractul CfD și cu metodologia care urmează a fi elaborată și aprobată de ANRE în acest scop.
7. Plățile pentru Diferență CfD vor fi calculate în Euro și convertite în Lei înainte ca plata să fie efectuată în lei, utilizând media lunară a cursurilor de schimb zilnice Leu/Euro publicate de Banca Națională a României.
8. Prețul de Exercitare va fi indexat o dată la trei ani, în conformitate cu majorările Indicelui Prețurilor de Consum (IPC) din Zona Euro, în cazul în care IPC din luna indexării este cu peste 10% mai mare decât IPC aplicabil în luna semnării Contractului CfD sau decât IPC aplicabil în luna ultimei date a indexării. Prima indexare nu va avea loc mai devreme de 2028.
9. În conformitate cu Contractul CfD, entitatea juridică semnatară a unui Contract CfD va fi o societate înregistrată în România în scopuri fiscale. Un solicitant câștigător va putea desemna un vehicul investițional cu destinație specială în acest scop pentru a semna Contractul CfD în conformitate cu art. 20 din Anexa la Ordinul ministrului energiei nr 1120/26.07.2024, cu modificările și completările ulterioare, sub condiția ca, anterior semnării Contractului CfD:
   1. Solicitantul câștigător, ca entitate individuală, să furnizeze dovada deținerii integrale a vehiculului investițioal cu destinație specială desemnat; sau
   2. Solicitantul câștigător, în cazul unui Consorțiu, să furnizeze dovada deținerii vehiculului invetițional cu destinație specială desemnat în proporția specificată în cererea de Finanțare a solicitantului.
10. Solicitantul câștigător are obligația de a furniza un Aviz Tehnic de Racordare (“ATR”) care să acopere, cel puțin, Capacitatea de producere a energiei electrice CfD, astfel cum este definită în contractul CfD, în maxim 6 luni de la semnarea contractului CfD,

## **Cadru legal și de reglementare**

Cadrul legal și de reglementare pentru schema CfD are la bază următoarele decizii și notificări:

1. Hotărârea nr. 318/2024 privind aprobarea cadrului general pentru implementarea şi funcţionarea mecanismului de sprijin prin contracte pentru diferenţă pentru tehnologiile cu emisii reduse de carbon („**Hotărârea Guvernului**”). Contractul CfD aplicabil tuturor proiectelor atribuite în cadrul licitației este prevăzut în Anexa Hotărârii Guvernului nr. 318/2024.
2. Decizia Comisiei Europene C (2024) 1596 final din 06.03.2024 de autorizare a Schemei de ajutor de stat sub formă de Contracte pentru Diferență pentru producerea de energie electrică din surse regenerabile de energie eoliană onshore și solară fotovoltaică autorizată prin Deciziei Comisiei Europene C (2024) 1596 final din 06.03.2024.
3. Regulamentului (UE) 2020/852 privind instituirea unui cadru care să faciliteze investițiile durabile (Regulamentul privind taxonomia);
4. Adresa nr. G2025-227/11.03.2025 prin care Consiliul Concurenței și Comisia Europeană au fost informate asupra parametrilor celei de a doua licitații;
5. Ordinul ministrului energiei nr.1120./26.07.2024 privind aprobarea Schemei de ajutor de stat sub formă de Contracte pentru Diferență pentru producerea de energie electrică din surse regenerabile eoliene onshore și solare fotovoltaice, cu modificările și completările ulterioare („Ordinul ministrului)

## Roluri **și responsabilități**

1. Ministerul Energiei, administrator al schemei și furnizor al ajutorului de stat, are responsabilitatea de asigurare a fondurilor necesare finanțarii schemei CfD.
2. Operatorul Pieței de Energie Electrică și de Gaze Naturale S.A. (OPCOM) S.A., Contrapartea CfD și semnatarul Contractelor CfD.
3. CNTEE Transelectrica S.A., Operator de Transport și de Sistem (OTS) în România și Operator al Schemei CfD.
4. ANRE, autoritate națională de reglementare în domeniul energiei.

## **Finanțarea Schemei CfD**

Finanțarea Schemei CfD se realizează prin fonduri asigurate de Ministerul Energiei din Fondul pentru modernizare și transferate către Fondul de lichiditate CfD. În cazul epuizării prognozate sau efective a resurselor financiare alocate din Fondul pentru modernizare, Ministerul Energiei efectuează demersurile necesare pentru asigurarea sursei/surselor de finanţare a/ale deficitului CfD şi va notifica Comisiei Europene orice modificare a ajutorului existent în sensul art. 4 [alin. (1)](https://lege5.ro/App/Document/gi3tgojyge/regulamentul-nr-794-2004-de-punere-in-aplicare-a-regulamentului-ce-nr-659-1999-al-consiliului-de-stabilire-a-normelor-de-aplicare-a-articolului-93-din-tratatul-ce?pid=58340438&d=2024-04-11" \l "p-58340438" \t "_blank) din Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (UE) [2015/1589](https://lege5.ro/App/Document/g44dkmjvgy/regulamentul-nr-1589-2015-de-stabilire-a-normelor-de-aplicare-a-articolului-108-din-tratatul-privind-functionarea-uniunii-europene-text-codificat-text-cu-relevanta-pentru-see?d=2024-04-11" \t "_blank) al Consiliului de stabilire a normelor de aplicare a [articolului 108](https://lege5.ro/App/Document/gm2doojzgy/tratat-privind-functionarea-uniunii-europene?pid=64095294&d=2024-04-11" \l "p-64095294" \t "_blank) din Tratatul privind funcţionarea Uniunii Europene.

OPCOM, în calitate de Contraparte CfD va fi responsabil de gestionarea plăților CfD către și din Fondul de lichiditate CfD.

Ministerul Energiei are obligația de a asigura finanțarea Fondul de lichiditate CfD. Fondul de lichiditate CfD va fi suplimentat cu plăți CfD de la producătorii de energie în baza Schemei CfD când prețurile de referință sunt mai mari decât prețurile de exercitare.

Cheltuielile administrative ale Schemei CfD vor fi finanțate printr-o contribuție CfD specifică care va fi suportată de toți consumatorii finali. Mecanismul de colectare a contribuției CfD va fi stabilit de ANRE conform prevederilor art. 7 lit. d), pct.(i) din HG. nr. 318/2024

## **Calendar orientativ al licitației**

Calendarul licitației CfD se va publica pe site-ul Ministerului Energiei si al operatorului schemei CfD.

## **Structura Apelului de Proiecte**

Prezentul Apel de Proiecte a fost structurat în două părți pentru a ajuta solicitanții în întocmirea cererii de finanțare, astfel:

* **Instrucțiuni pentru solicitanți**

Această parte cuprinde o prezentare generală a schemei CfD și detalii cu privire la criteriile de eligibilitate și depunere, precum și criterii de evaluare în selectarea solicitanților câștigători pentru a încheia contractele CfD.

* **Formulare**

Această parte cuprinde formularele ce vor fi depuse ca parte a unei cereri de Finanțare. Formularele cuprind rubrici obligatorii și/sau au un format obligatoriu în legătură cu anumite informații sau alte documente care sunt solicitate.

# CERINȚE DE ELIGIBILITATE

## Cerințele de eligibilitate ale solicitantului

Pentru a putea fi beneficiari ai schemei CfD și pentru ca cererile de finanțare să fie luate în considerare, solicitanții vor îndeplini, în mod cumulativ, următoarele criterii de eligibilitate enumerate mai jos:

1. Solicitantul este o entitate legal constituită în conformitate cu legislația statului in care are stabilit sediul; și
2. Solicitantul are ca activitate principală sau secundară, înscrisă în actele statutare ale societății, producția de energie electrică. În cazul în care solicitantul este o societate din România, activitatea principală sau secundară va corespunde codului CAEN 35: „Producția și furnizarea de energie electrică și termică, gaze, apă caldă și aer condiționat”, și respectiv cod CAEN 35.1.2 – Producția de energie electrică din resurse regenerabile; și
3. Solicitantul deține experiență în dezvoltarea, construcția sau operarea de proiecte comparabile în România sau la nivel global, în orice perioadă din ultimii 10 ani. “Proiecte Comparabile” înseamnă proiecte cu aceeași tehnologie (eoliană onshore și/sau solară fotovoltaică). Solicitantul se va conforma prevederilor Capitolul 3.1, **Secțiunea patru: Dezvoltare, construcție, exploatare și drept de proprietate.** Solicitantul poate depune proiectele de referință proprii sau ale oricăror afiliați ai săi pentru a fi luate în considerare, iar afiliatul/afiliații trebuie să fie identificați în organigrama depusă conform Formularului L1 din Anexa II. În scopul îndeplinirii acestei cerințe de eligibilitate, așa cum este specificată în Articolele 10.1.11 și 11.1.12 din Contractul CfD, Producătorul se poate baza pe experiența/referințele similare ale (i) acționarului (acționarilor)/asociatului (asociaților) său/săi direcți sau (ii) afiliaților acestora pe toată durata Contractului CfD.

Pentru scopurile acestei licitații, termenul „Afiliat” are înțelesul prevăzut la Articolul 7 punctul 26 din Legea nr. 227/2015 privind Codul fiscal, cu modificările și completările ulterioare.

1. Solicitantul îndelinește condițiile prevăzute la art. 5 lit. c) -k) din Anexa la Ordinul ministrului energiei nr.1120/2024 de aprobare a schemei CfD, cu modificările și completările ulterioare.

## Cerințe de eligibilitate ale proiectului

Pentru a participa la schema CfD și pentru ca cererile de Finanțare să fie luate în considerare, proiectul solicitantului va îndeplini în mod cumulativ criteriile de eligibilitate enumerate mai jos:

1. Proiectul va fi implementat pe teritoriul României;
2. Capacitatea instalată propusă a proiectului cuprinde în întregime capacități noi de producere a energiei electrice și utilizează doar tehnologii eligibile de producere a energiei eoliene onshore sau solare fotovoltaice pentru a produce și livra energia electrică generată în sistemul energetic național.
3. Data de incepere a lucrărilor proiectelor nu poate fi anterioară datei de 20 iulie 2022. Termenul limită se aplică proiectelor de producere energie electrica din surse regenerabile eoliene onshore și solare fotovoltaice, care fac obiectul prezentei scheme CfD. Proiectul trebuie să respecte principiul ”demararea lucrărilor” (de Începere a Lucrărilor) ceea ce înseamnă, fie începerea lucrărilor de construcție aferente proiectului, fie primul angajament obligatoriu din punct de vedere juridic de a comanda echipamente sau orice alt angajament care determină ca proiectul să devină ireversibil *(astfel cum este prevăzut printr-un document cu forță juridică obligatorie care obligă beneficiarul CfD să înceapă construcția proiectului),* oricare intervine mai întâi. Achiziționarea de terenuri și lucrările pregătitoare, precum obținerea de autorizații și realizarea studiilor preliminare de fezabilitate, nu sunt considerate drept Începere a Lucrărilor. Începerea Lucrărilor poate fi identificată prin apariția primeia dintre următoarele situații: (i) încheierea unui contract EPC (Inginerie, Aprovizionare și Construcție) sau a unui contract echivalent; (ii) plasarea unei comenzi sau semnarea unui contract de furnizare sau orice alt angajament obligatoriu din punct de vedere juridic pentru achiziția echipamentului principal necesar pentru proiect, precum turbine eoliene, panouri solare, invertoare, etc.) sau (iv) începerea efectivă a lucrărilor de construcții la locația proiectului.
4. Capacitatea instalată propusă a proiectului este egală sau mai mare de 5 MWca.
5. Proiectul trebuie să dețină un aviz tehnic de racordare valabil pentru capacitatea de producere CfD în termen de șase luni de la semnarea contractului CfD.
6. Data țintă de punere în funcțiune specificată în cererea de finanțare nu depășește 36 de luni de la data anticipată a semnării contractului CfD de Contrapartea CfD (astfel cum se menționează în Secțiunea 1.6).

## Cerințe privind consorțiul

În situația în care solicitantul este un consorțiu, acesta va îndeplini cumulativ următoarele cerințele pentru a putea participa la licitații:

1. Consorțiul are obligația de a depune structura aferentă consorțiului în formatul prevăzut în Formularul L2 – Anexa II cu specificarea membrului conducerii și a funcției fiecărui membru al consorțiului și a cotei de participare deținute de fiecare membru;
2. Este necesar ca membrul conducerii să dețină cel puțin o cotă de participare de 20%;
3. Fiecare membru al consorțiului are obligația de a depune o împuternicire pentru membrul conducerii prin care membrul conducerii este autorizat să reprezinte consorțiul în cadrul licitației CfD;
4. Cerințele de eligibilitate menționate în secțiunea 2.1. (a) și 2.1. (d) vor fi îndeplinite de toți membrii consorțiului;
5. Cerințele de eligibilitate menționate în secțiunile 2.1. (b) și 2.1. (c) vor fi îndeplinite de membrul conducerii.

# CERINȚE PENTRU DEPUNEREA CERERII DE FINANȚARE

## Oferta Tehnică

Oferta Tehnică depusă de solicitant va cuprinde următoarele elemente:

1. Coperta – prima pagină;
2. Cuprins;
3. Informații de contact și un rezumat al datelor societății;
4. Listă de verificare;
5. Secțiunea unu: Aspecte juridice și organizaționale;
6. Secțiunea doi: Aspecte tehnice;
7. Secțiunea trei: Aspecte financiare;
8. Secțiunea patru: Dezvoltare, construcție, exploatare și drept de proprietate.

### Oferta Tehnică va avea cel mult 50 de pagini, inclusiv anexe.

### Coperta – prima pagină

Prima pagină a cererii de Finanțare va cuprinde următoarele:

1. Solicitant: [denumire/ denumirea membrilor consorțiului];
2. Membrul conducerii (în cazul unui consorțiu): [denumire];
3. Tehnologia de producție conform proiectului: [eoliană onshore sau solară fotovoltaică];
4. Capacitatea instalată propusă a proiectului conform schemei CfD: [în MWca][[1]](#footnote-2);
5. Capacitatea instalată totală propusă a proiectului: [în MWca][[2]](#footnote-3);
6. Data depunerii cererii de Finanțare: [data];
7. Data Țintă de punere în funcțiune a proiectului: [data];
8. Data Limită de Începere a exploatării comerciale: [data].

### Cuprins

În cuprinsul cererii de finanțare vor fi evidențiate secțiunile cheie și anexele cererii de finanțare.

**Informații de contact și un rezumat al datelor societății**

Solicitantul va furniza informațiile de contact și o prezentare a datelor societății în formatul anexat în Formularul L1 – Anexa II. În cazul în care un solicitant este un consorțiu, fiecare membru al consorțiului va trebui să îl completeze.

### Lista de verificare

Solicitantul va furniza documentele cuprinse în Lista de verificare în formatul anexat în Formularul L6 – Anexa II.

### Secțiunea unu: Aspecte juridice și organizaționale

Secțiunea „Aspecte juridice și organizaționale” din oferta tehnică va include următoarele elemente:

1. Fiecare cerere de finanțare va fi certificată pentru conformitate de către o persoană autorizată legal să încheie acte opozabile pe seama solicitantului, prin semnarea scrisorii în formatul anexat în Anexa I („**Scrisoare de depunere a cererii de finanțare**”). În cazul în care solicitantul este un consorțiu, scrisoarea de depunere a cererii de finanțare va fi semnată de fiecare membru al consorțiului;
2. Extras emis de registrul comerțului competent (sau instituție echivalentă) ce indică structura conducerii executive, obiectul de activitate și codul de activitate (după caz) al solicitantului, conform secţiunii 2.1 (2), eliberat cu cel mult 3 luni înainte de la depunerea cererii de finanțare;
3. O organigramă care include numele și detaliile asociaților/ acționarilor direcți și indirecti, proprietarilor și persoanelor care exercită controlul și care au un interes în solicitant și/sau proiect, și
4. În cazul în care solicitantul este un consorțiu, vor fi furnizate următoarele:
   1. O prezentare a structurii consorțiului în formatul anexat Formularul L2 - Anexa II;
   2. O organigramă în care se indică raportul intern dintre membrii consorțiului și alte entități afiliate (inclusiv societățile mamă);
   3. Pentru fiecare membru al consorțiului, un extras emis de registrul comerțului competent sau instituție echivalentă, ce indică obiectul de activitate și codul de activitate, după caz, al membrului consorțiului, eliberat cu cel mult 3 luni înainte de la depunerea cererii de Finanțare;
5. Solicitantul va depune o garanție de participare în conformitate cu Secțiunea 4.5 în formatul anexat în Formularul L3 – Anexa II.

### Secțiunea doi: Aspecte Tehnice

Secțiunea „Aspecte tehnice” din oferta tehnică va include următoarele elemente:

1. Solicitantul va transmite Data țintă de punere în funcțiune și Data limită de începere a exploatării comerciale pentru proiectul propus;
2. Un raport întocmit de solicitant ce demonstrează viabilitatea proiectului, care include:
   1. descrierea generală a amplasamentului, inclusiv căile de acces propuse, o hartă (topografică și prin satelit), coordonatele limitelor acestuia, substațiile și liniile aeriene;
   2. caracteristicile tehnice ale capacității instalate propuse a proiectului și estimarea solicitantului pentru cantitatea de energie electrică pe care proiectul o va produce și o va livra în sistemul energetic național, anual, pe durata contractului CfD, dacă este atribuit. Cantitatea estimată de electricitate ar trebui să fie pregătită atât pe baza P50, cât și pe baza P75[[3]](#footnote-4) și este pur indicativă;
   3. calendarul detaliat al proiectului, specificând etapele (inclusiv pentru finanțare, tehnic, avize și autorizații, activități de construcție, aspecte legate de conectarea la rețea, testare și punere în funcțiune) și datele estimate relevante pentru etapele respective;
3. În cazul în care finanțarea CfD este solicitată doar pentru o parte din capacitatea instalată a unui proiect, capacitatea parțială care face obiectul schemei CfD trebuie, până Data de începere a plății, să poată fi măsurată separat de orice altă capacitate instalată care nu face obiectul schemei CfD. Într-o astfel de situație, solicitantul are obligația de a divulga pe lângă capacitatea parțială propusă în cadrul schemei CfD și capacitatea totală instalată propusă a facilității de producție. Se remarcă faptul că orice proiect/capacitate în afara domeniului eligibil al proiectului CfD este reglementat(ă) de legislația română și de cadrul contractual aferent;
4. Pentru a susține conformitatea cu criteriile de eligibilitate ale proiectului stabilite în prevederea 2.2.e), Solicitantul trebuie să includă în această secțiune și: (i) o copie a ATR, dacă a fost deja obținut; (ii) dovada că cererea pentru ATR a fost inițiată; sau (iii) un contract valid de racordare la rețea. Capacitatea în MWca menționată în documentele relevante detaliate la punctele (i), (ii) sau (iii) de mai sus trebuie să fie cel puțin egală cu capacitatea în MWca ofertată în cererea CfD. De asemenea, se remarcă faptul că:
   1. orice modificări potențiale ale ATR pe durata Contractului CfD trebuie să fie în conformitate cu reglementările locale și reglementările ANRE; și
   2. dacă ATR a fost obținut, acesta trebuie să fie depus (altfel, cererea CfD va fi respinsă).

### Secțiunea trei: Aspecte financiare

Secțiunea „Aspecte financiare” din oferta tehnică va include următoarele elemente:

1. Solicitantul va specifica costul total estimat pentru proiectul care ar urma să fie inclus în Schema CfD și va furniza dovezi de încredere și verificabile privind finanțarea ce acoperă valoarea totală a proiectului propus sub forma:
   * Unei scrisori/unor scrisori de confort privind sprijinul financiar emisă(e) de (i) o bancă (bănci) din România sau de (ii) o instituție internațională de finanțare cu un rating de credit minim BBB conform S&P (sau echivalent); și/sau
   * Unei autorizări a Consiliului de Administrație al solicitantului sau altui organ de adoptare a deciziilor cu înaltă autoritate al solicitantului sau consorțiului în legătură cu finanțarea din surse proprii.

Pentru îndrumare, scrisoarea de confort emisă de o instituție financiară va include următoarele elemente:

* Datele instituției financiară emitentă;
* Denumirea și adresa solicitantului (beneficiarul scrisorii de confort);
* Proiect: Referință și detalii despre proiectul pentru care este emisă scrisoarea de confort:

Descriere, tipul tehnologiei (solară, eoliană), locație, capacitatea proiectului în MWca, costul total al proiectului;

* Declarație de interes sau intenție: Exprimarea interesului sau intenției instituției financiare de a oferi sprijin financiar pentru proiect, clarificarea dacă scrisoarea de confort reprezintă o indicare preliminară a interesului sau un angajament mai ferm (cu caracter juridic obligatoriu sau neobligatoriu);
* Semnătura reprezentantului/reprezentanților autorizat/autorizați ai instituției financiare;
* Informații de contact și datele instituției financiare.

Pentru îndrumare, autorizarea emisă de Consiliul de Administrație al Solicitantului sau un organism echivalent va include următoarele elemente:

* Datele solicitantului/ societății: Denumirea și adresa solicitantului; Detalii despre Consiliul de Administrație sau organismul decizional care acordă autorizarea.
* Proiect: Referință și detalii despre proiectul pentru care este emisă autorizarea:

Descriere, tipul tehnologiei (solară, eoliană), locație, capacitatea proiectului în MWca, costul total al proiectului).

* Informații de contact, inclusiv numele și funcția persoanei autorizate să semneze scrisoarea.
* Data și semnăturile reprezentanților autorizați ai Consiliului de Administrație sau ai organismului decizional.
* Angajament explicit de a acoperi valoarea totală sau o parte specificată din costul total al proiectului (suma și %).

### Secțiunea patru: Dezvoltare, construcție, exploatare și drept de proprietate

Solicitantul va prezenta un rezumat al activității sale comerciale în formatul anexat în Formularul L4 – Anexa II.

1. Pentru fiecare instalație de producție prezentată pentru a-și demonstra experiența în dezvoltare, solicitantul va furniza cel puțin unul dintre următoarele documente:

* Contractul de dezvoltare/achiziție pentru instalație;
* Contractul de cumpărare a terenului sau orice alt drept real asupra terenului pentru construcția proiectului;
* Autorizația emisă de autoritatea competentă pentru construcția instalației;
* Contractul de racordare la rețea pentru racordarea la rețeaua electrică a instalației;
* Licența pentru exploatarea capacităților de producere a energiei electrice.

1. Pentru fiecare instalație prezentată pentru a-și demonstra experiența în exploatare, solicitantul va furniza:

* Contractul de O&M (operare și mentenanță), contract de gestionare a activelor sau alte tipuri de contracte de exploatare pentru proiect, în care solicitantul are fie calitatea de furnizor de servicii, fie calitatea de beneficiar al serviciilor;
* În cazul în care solicitantul este principalul contractor O&M al unei societăți care gestionează proiectul, dar a externalizat serviciile O&M către o terță parte, solicitantul va furniza contractul O&M încheiat cu societatea care gestionează proiectul;
* Dacă solicitantul exploatează el însuși instalații de producție cu propriile resurse, vor fi furnizate contractele de muncă și dovezi ale ultimelor plăți efectuate personalului desemnat.

Pentru îndrumare, Solicitantul trebuie să furnizeze documentele complete sau extrase pentru fiecare proiect de referință, incluzând cel puțin următoarele informații:

* Denumirea și tipul documentului (de exemplu, contract, acord, autorizație, etc., după caz, conform punctului (a) de mai sus).
* Părțile implicate (cu nume și detalii).
* Informații esențiale despre proiect (localizare, capacitate, scopul documentului și domeniul de aplicare al proiectului).
* Obligațiile relevante ale Părților.
* Semnături și datele la care documentul a fost semnat sau a intrat în vigoare.

Comisia de Evaluare își rezervă dreptul de a solicita documentele complete și orice documente suplimentare necesare în timpul procesului de evaluare.

## Oferta Financiară

În oferta financiară, solicitantul va depune o scrisoare de depunere a ofertei financiare conform Formularului F1 – Anexa III, incluzând prețul de exercitare. Prețul de exercitare va fi specificat cu 4 cifre după virgulă.

# INSTRUCȚIUNI PRIVIND DEPUNEREA CERERII DE FINANȚARE

## Instrucțiuni generale

1. Fiecare solicitant se va asigura că cererea sa de finanțare îndeplinește următoarele cerințe:

* Cererea de finanțare va fi întocmită strict în conformitate cu cerințele din prezentul Apel de Proiecte, va include toate formularele completate și va conține toate informațiile specificate în Apelul de Proiecte și în Secțiunea 3;
* Cererea de finanțare și orice corespondență și document aferent acesteia vor fi comunicate în limba română și în limba engleză. În cazul unei neconcordanțe între cele două, va prevala versiunea în limba română. În situația în care un document depus nu este în limba engleză și română, va fi furnizată traducerea autorizată în limba engleză și în limba română a documentului respectiv.

1. Comisia de evaluare își rezervă dreptul de a respinge, solicitanții care anexează cererilor sale prezumții, condiții, excepții, excluderi, calificări și altele asemenea, care condiționează sau califică cererile de finanțare ale acestora.

## Formatul documentelor depuse

1. Solicitantul va depune în mod simultan două plicuri sigilate ce vor fi introduse într-un plic cu:

* Plicul 1: conține forma tipărită a ofertei Tehnice și un stick de memorie USB cu documentele în formă digitală, criptate corespunzător, identificat și sigilat;
* Plicul 2: conține forma tipărită a ofertei Financiare și un stick de memorie USB cu documentele în formă digitală, criptate corespunzător, identificat și sigilat.

1. Fișierele din stick-ul de memorie USB vor fi protejate cu parolă, iar parola va fi atașată stick-ului de memorie USB;
2. Documentele depuse vor fi tipărite pe hârtie albă A4 ISO și legate. Este încurajată imprimarea pe ambele fețe. Formatul de hârtie A3 și A2 ISO este permis pentru scheme, organigrame, alte desene sau tabele, dar nu pentru textele narative;
3. Toate formularele depuse vor fi dactilografiate. Formularele scrise de mână nu vor fi luate în considerare;
4. Toate paginile cererii vor fi semnate cu inițialele solicitantului sau ale membrului conducerii, în cazul consorțiilor;
5. Documentele ce provin din alte ţări, precum documentele de autorizare (e.g. procuri, hotărârea consiliului de administrație/Adunării generale a acționarilor/asociatilor, scrisoare de autorizare etc.) vor fi transmise în format legalizat sau apostilat. Nu este necesară legalizarea sau apostilarea celorlalte documente din cererea de finanţare.
6. Toate formularele și documentele justificative vor fi prezentate în format PDF cu accesare liberă;
7. Fiecare plic împreună cu stick-ul de memorie USB aferent va fi deschis și evaluat succesiv în conformitate cu Secțiunea 5 din prezentul Apel de Proiecte;
8. Documentele depuse vor fi introduse într-un plic, cu marcarea pe verso a următoarelor informații:

* Depunere pentru a doua rundă de licitații CfD din România;
* Licitație [eoliană onshore sau solară fotovoltaică];
* Din partea [Persoana de contact a solicitantului și denumirea solicitantului – Adresa – Număr de telefon – Adresa de e-mail].

## Procedura de depunere a cererii

1. Toate plicurile reprezentând cererea de Finanțare vor fi etichetate individual și expediate prin curier preplătit sau personal la adresa:

**În atenția Comisiei de evaluare din cadrul schemei CfD**

**CNTEE Transelectrica SA, Operatorul Schemei CfD**

**Strada Olteni nr. 2-4, Sector 3**

**Cod postal: 030786, clădirea Platinum**

**București**

1. Solicitanții vor depune cererea de finanțare până la ora **12:00 PM**, ora României, la Data limită de depunere a cererii de finanțare prevăztă în calendarul de derulare al licitatiei ce se va publica pe site-ul Ministerului Energiei si operatorului schemei CfD. Solicitanții își vor asuma riscul și vor avea obligația de a se asigura că cererea de finanțare este primită de Comisia de evaluare până la Data limită de depunere a cererii de finanțare. Orice cerere de finanțare depusă după Data limită de depunere a cererii de finanțare nu va fi luată în considerare;
2. Comisia de evaluare își rezervă dreptul de a solicita informații și documente suplimentare în scopul demonstrării informațiilor din formularele cererii de finanțare.

## Valabilitate, modificări și retragerea Cererii de finanțare

1. Un solicitant își poate modifica sau retrage cererea de finanțare oricând până la Data limită de depunere a cererii de finanțare, printr-o cerere scrisă semnată de reprezentantul autorizat al solicitantului. Respectiva cerere scrisă va fi transmisă Comisiei de evaluare;
2. În cazul unei modificări a cererii de finanțare înainte de Data limită a depunerii garanției de participare, solicitantul va depune din nou cererea de finanțare în conformitate cu Secțiunile 3 și 4;
3. O cerere de finanțare va fi validă pentru acceptare de către Comisia de evaluare pentru o perioadă de șase (6) luni de la Data limită a depunerii cererii de finanțare („Perioada de Valabilitate a Cererii de Finanțare”).

## Garanție de participare

### Depunerea garanției de participare

1. Pentru a participa la procedura de ofertare CfD, solicitantul are obligația de a include în oferta tehnică o garanție de participare în favoarea operatorului schemei CfD.
2. Garanția de participare va fi exprimată în Lei având valoarea echivalentă sumei de **douăzeci de mii de euro pentru fiecare MWca (20.000 Euro/MWca)** pentru capacitatea propusă a proiectului (*i.e*., acoperita de catre Schema CfD) în cererea de finanțare, calculată la cursul de schimb publicat de Banca Națională a României de la data emiterii.
3. Garanția de participare va avea forma unei garanții irevocabile, necondiționate și la prima solicitare va putea fi executată în întregime de către operatorul schemei CfD.
4. Garanția de participare va fi emisă de (i) o bancă românească sau (ii) instituție financiară bancară internațională sau o instituție financiară înregistrată în Uniunea Europeană sau în Spațiul Economic European, autorizată să funcționeze pe teritoriul României, având un rating de credit minim BBB conform S&P (sau echivalent). În cazul în care garanția de participare este semnată electronic, Solicitantul trebuie să furnizeze și certificatul de semnătură sau un document echivalent care să permită validarea autenticității semnăturii.
5. Garanția de participare va fi valabilă cel puțin pe perioada de valabilitate a cererii de finanțare (astfel cum este definită în secțiunea 4.4.c). Pentru a evita orice dubiu, Garanția de participare va deveni ineficace la expirarea acestei perioade de valabilitate, cu excepția cazului în care este prelungită conform regulilor prezente.
6. În anumite circumstanțe (precum modificarea calendarului licitației, etc.), înainte de expirarea perioadei de valabilitate a cererii de finanțare, Comisia de evaluare poate cere solicitantului prelungirea valabilității garanției de participare pentru o anumită perioadă după perioada de valabilitate a garanției. Cererea respectivă și răspunsurile aferente vor fi realizate în scris. În cazul în care solicitantul este de acord cu cererea respectivă, perioada de valabilitate a cererii de finanțare va fi prelungită conform celor convenite, iar aspectele în legătură cu cererea de finanțare vor continua, inclusiv prelungirea garanției de participare, pe durata perioadei prelungite de valabilitate a cererii de finanțare. În astfel de circumstanțe, nu se vor realiza alte modificări la cererea de finanțare.
7. În cazul în care Comisia de evaluare nu a primit un răspuns scris din partea unui solicitant la o cerere de prelungire a perioadei de valabilitate a cererii de finanțare, cererea de finanțare respectivă va expira la încetarea perioadei de valabilitate a cererii de finanțare.
8. În situația în care, după ce se convine cu privire la prelungirea perioadei de valabilitate a cererii de finanțare, un solicitant nu își îndeplinește obligația de a prelungi garanția de participare cel târziu cu zece (10) zile înainte de expirare perioadei de valabilitate a garanției inițiale de participare, Comisia de evaluare are dreptul de a retrage întreaga sumă a garanției inițiale de participare și de a păstra această suma cu titlu de garanție în locul garanției de participare prelungite sau reînnoite. Comisia de evaluare are dreptul de a retrage sumele corespunzătoare în aceleași circumstanțe în care are dreptul de a executa garanția de participare, astfel cum se prevede în secțiunea „Executarea garanției de participare”:
9. În cazul în care solicitantul este selectat ulterior pentru procesul de evaluare, respectivul solicitant va avea obligația de a prelungi valabilitatea garanției de participare până la depunerea garanției de bună execuție în conformitate cu termenii prevăzuți în Contractul CfD.

### Executarea garanției de participare

Operatorul schemei CfD va executa garanția de participare în cazul în care un solicitant Calificat a fost selectat cu succes în cadrul unei Licitații CfD, dar:

* 1. nu semnează sau determină vehiculul investițional cu destinație specială desemnat special în acest scop în conformitate cu secțiunea 1.2, să nu semneze Contractul CfD propus în termenul limită prevăzut în conformitate cu secțiunea 1.6; sau
  2. nu transmite Contrapărții CfD garanția de bună execuție în termen de 15 zile lucrătoare de la data semnării Contractului CfD, în conformitate cu termenii Contractului CfD.

## Taxe

Nu se percep taxe în legătură cu depunerea cererii de finanțare.

## Comunicări

1. Orice comunicare în legătură cu prezentul Apel de Proiecte va fi trimisă la adresa de email de mai jos: [Operator.CFD@transelectrica.ro](mailto:Operator.CFD@transelectrica.ro)
2. Comisia de evaluare poate solicita orice informații justificative suplimentare sau clarificări pe perioada etapei de evaluare și calificare;
3. În cazul în care Comisia de evaluare constată faptul că o clarificare sau informație suplimentară nu este confidenţială conform cerinţelor solicitantului respectiv, atunci Comisia de evaluare va distribui răspunsul său la clarificarea respectivă tuturor solicitanților înregistrați.

## Respingerea cererii de finanțare

Comisia de evaluare va respinge o cerere de finanțare a unui solicitant, pentru motivele următoare:

1. Neîndeplinirea de către un solicitant/membru al unui consorțiu și/sau nerespectarea oricărei cerințe din prezentul Apel de Proiecte cu privire la termenul, formatul sau modalitatea prevăzută, astfel cum au fost stabilite de Regulile de ofertare;
2. Alterarea, declararea falsă, retragerea sau ascunderea unor informații din cererea de Finanțare de către un solicitant sau membru al consorțiului;
3. Neîndeplinirea de către un solicitant sau membru al unui consorțiu a obligației de divulgare sau furnizare a oricăror informații justificative suplimentare sau clarificări, astfel cum au fost solicitate de Comisia de evaluare în etapa de evaluare și calificare.

În fiecare caz solicitantul va fi considerat drept un „solicitant respins”.

# REGULI ȘI ORIENTĂRI PRIVIND EVALUAREA

## Metodologia de evaluare

Evaluarea cererilor de finanțare va fi realizată de către Comisia de evaluare, formată dintr-un număr de 7 (șapte) membri, respectiv membri supleanți, care poate fi asistată de alte persoane, conform deciziei operatorului schemei CfD, inclusiv consilieri tehnici, financiari, juridici și/sau alți consultanți sau angajați ai operatorului schemei CfD. Operatorul schemei CfD poate colabora pentru realizarea evaluării inclusiv cu Ministerul Energiei, modalitatea de colaborare urmând a fi stabilită printr-un Protocol bilateral.

Comisia de evaluare va începe evaluarea cererilor de finanțare de la Data limită de depunere a cererii de finanțare.

### Caracterul complet al ofertei tehnice

O ofertă tehnică completă este aceea care:

1. include toate documentele prevăzute în secțiunea 3; și
2. respectă toți termenii, toate condițiile și cerințele Apelului de Proiecte fără nicio abatere, rezervă sau omisiune.

În cazul în care oferta tehnică nu respectă criteriile menționate mai sus privind oferta tehnică completă, Comisia de evaluare va respinge solicitantul considerându-l „Respins”, cu excepția cazului în care solicitantul prezintă Comisiei de evaluare pe durata etapei de evaluare documente, răspunsuri și dovezi satisfăcătoare.

Decizia Comisiei de evaluare cu privire la caracterul complet se va baza pe conținutul ofertei tehnice și pe răspunsurile solicitantului.

### Solicitant respins

După analizarea cererii de finanțare, în cazul în care Comisia de evaluare îl consideră pe solicitant drept un solicitant respins în conformitate cu secțiunea 4.8, solicitantul va deveni un „solicitant respins” și nu va fi eligibil pentru a beneficia de schema CfD.

### Calificarea Solicitantului

După evaluare, fiecărui solicitant îi va fi acordat un calificativ general ca fiind:

1. Un „solicitant calificat”, însemnând solicitantul, ca societate individuală sau un consorțiu din care se califică fiecare parte în calitate de membru al consorțiului și o parte în calitate de membru al conducerii consorțiului, este pe deplin calificat să participe la licitația CfD și:
   1. A depus o ofertă tehnică completă; și
   2. Îndeplinește criteriile de eligibilitate (secțiunea 2); și
   3. Nu este un solicitant respins.
2. Un „solicitant respins” însemnând solicitantul care:
   1. Nu a îndeplinit criteriile pentru o ofertă tehnică completă; și/sau
   2. Nu îndeplinește criteriile de eligibilitate (secțiunea 2); și
   3. Este un solicitant respins.

## Procesul de evaluare

În cadrul Licitației CfD, procesul de evaluare va fi realizat de către comisia de evaluare în două etape, după cum urmează:

### Etapa 1: Evaluare tehnică

1. Comisia de Evaluare va desigila mai întâi numai ofertele tehnice și va păstra toate ofertele financiare sigilate până la data specificată în calendar (Secțiunea 1.6) ca dată la care ofertele Financiare vor fi desigilate;
2. Comisia de evaluare va evalua fiecare ofertă tehnică a solicitanților în baza Criteriilor de eligibilitate și a cerințelor specifice prevăzute în prezentul Apel de Proiecte;
3. În conformitate cu secțiunea 5.1, Comisia de Evaluare va evalua dacă solicitantul este (i) un „solicitant calificat” pentru etapa 2 și dacă are dreptul de a-i fi evaluată oferta financiară sau (ii) dacă este un „solicitant respins”. În caz de respingere, Comisia de Evaluare furnizează o explicație motivată a deciziei;
4. Comisia de Evaluare va notifica solicitanții cu privire la rezultatele evaluării tehnice, inclusiv decizia privind calificarea și motivele pentru orice respingere.
5. La încheierea evaluării tehnice, se va deschide procedura de contestații pentru solicitanții respinși, în conformitate cu dispozițiile descrise în secțiunea 5.9.

### Etapa 2: Evaluare financiară

1. Evaluarea financiară a solicitanților calificați va începe numai după finalizarea contestațiilor, astfel cum este prevăzut în secțiunea 5.9. Pentru solicitanții respinși, ofertele financiare nu vor fi desigilate.
2. Pentru solicitanții calificați, comisia de evaluare va desigila și evalua eligibilitatea ofertelor financiare. O ofertă financiară eligibilă este cea care:
   1. este depusă de un solicitant calificat; și
   2. este conformă cu informațiile (inclusiv privind capacitatea instalată) propuse în oferta tehnică;
   3. include toate documentele prevăzute în secțiunea 3.2; și
   4. respectă toți termenii, toate condițiile și cerințele Apelului de Proiecte fără abatere, rezervă sau omisiune; și
   5. oferă un Preț de exercitare care nu depășește Prețul maxim de exercitare pentru Tehnologia de producere eligibilă specificată în Apelul de Proiecte.
3. O ofertă financiară care nu îndeplinește criteriile unei oferte financiare eligibile va fi considerată drept neconformă și va fi respinsă de operatorul schemei CfD.
4. Comisia de evaluare va stabili un clasament în ordine crescătoare al tuturor ofertelor financiare eligibile prin referire la prețul de exercitare oferit. O ofertă va fi clasată mai sus sau mai jos dacă prețul de exercitare este mai scăzut sau ridicat decât prețul de exercitare al unei alte oferte sau dacă i s-a acordat o prioritate ridicată sau scăzută conform procedurii de departajare în caz de egalitate.
5. Fiecare ofertă financiară eligibilă din cadrul Licitației CfD este acceptată în limita capacității țintă totale, conform clasamentului, sub rezerva următoarelor reguli:
   1. reguli pentru tratarea ofertei marginale; și
   2. reguli de departajare în caz de egalitate între ofertele financiare în baza prețului de exercitare oferit.
6. În cazul în care un solicitant calificat care a fost selectat câștigător (i) nu semnează sau determină un vehicul investițional cu destinație specială desemnat să nu semneze contractul CfD sau nu depune garanția de bună execuție în termenele prevăzute, Comisia de evaluare va executa garanția de participare conform secțiunii 4.5 și va raporta acest aspect Ministerului Energiei. În termen de două luni de la notificarea solicitanților câștigători conform prevederilor din în secțiunea 1.6, la cererea Ministerului Energiei, Comisia de evaluare are dreptul de a accepta ofertele financiare eligibile de la solicitanții calificați clasați pe locul următor care nu au fost selectați câștigători („solicitanți de Rezervă”) (i) până la atingerea capacității țintă totale sau (ii) până la acceptarea tuturor ofertelor financiare eligibile. În acest caz, solicitanților de rezervă li se va cere să semneze contractul CfD și să furnizeze garanția de bună execuție.

### Reguli pentru tratarea ofertei marginale

Pentru fiecare licitație, Ministerul Energiei stabilește o capacitate totală maximă („Capacitatea totală maximă”) care corespunde unui procent de 120% din Capacitatea țintă totală specificată în secțiunea 1.1:

* 1. în cazul în care capacitatea cumulată a ofertelor clasate peste oferta marginală (inclusiv) este egală sau mai mică decât capacitatea totală maximă, oferta marginală va fi acceptată automat de Comisia de evaluare;
  2. în cazul în care capacitatea cumulată a ofertelor acceptate, inclusiv a ofertei marginale este mai mare de 120% din capacitatea totală a licitației, oferta marginală va fi respinsă automat de Comisia de evaluare.

### Reguli de departajare în caz de egalitate între Ofertele Financiare

În situația în care există egalitate între două sau mai multe oferte financiare conform prețului de exercitare, care în mod cumulativ depășesc Capacitatea țintă totală din cadrul respectivei licitații, operatorul schemei CfD le va departaja după cum urmează:

1. se va acorda prioritate, în primă instanță, ofertelor care includ ATR;
2. în cazul în care în urma aplicării criteriului anterior nu este posibilă departajarea, operatorul schemei CfD va folosi criteriul privind capacitatea oferită și va acorda prioritate ofertei cu capacitate mai mare;
3. în cazul în care în urma aplicării criteriului anterior nu este posibilă departajarea, operatorul schemei CfD va folosi criteriul privind data punerii în exploatare și va acorda prioritate ofertei cu anul cel mai apropiat de anul lansării licitației;
4. în cazul în care nici în urma aplicării criteriului anterior nu este posibilă departajarea, operatorul schemei CfD va folosi criteriul privind data depunerii ofertelor și va acorda prioritate ofertei depuse cel mai devreme.

## Aprobări și notificări

1. Ulterior evaluării realizate de Comisia de evaluare, ofertele financiare ale solicitanților calificați admiși, respectiv acei solicitanți ale căror oferte financiare au fost acceptate conform secțiunii 5.2), precum și capacitățile atribuite vor fi făcute publice pentru toți solicitanții calificați.
2. După evaluarea ofertelor financiare în modalitatea prevăzută mai sus, operatorul schemei CfD va notifica Ministerul Energiei și toți solicitanții calificați cu privire la rezultatele evaluării sau ale oricărei reevaluări a cererilor de finanțare.
3. În baza notificării, Ministerul Energiei va emite un ordin privind solicitanții calificați căștigători cărora le vor fi atribuite contractele CfD în urma licitației CfD.
4. Ministerul Energiei va comunica contrapărții CfD și operatorului schemei CfD ordinul cu privire la solicitanții calificați căștigători și il va publica pe site-ul instituției.

## Încetare și modificare

Ministerul Energiei, în condiții justificate, poate prelungi orice dată, perioadă sau termen limită prevăzute în Calendarul licitației CfD.

## Limba

Cererea de finanțare va fi redactată în limbile română și engleză. Orice documente suplimentare furnizate în altă limbă decât limba română sau engleză, vor fi însoțite de o traducere autorizată în limba română sau în limba engleză.

În caz de neconcordanțe, versiunea în limba română prevalează.

## Costuri

Operatorul schemei CfD, Ministerul Energiei, Comisia de evaluare și consilierii acestora nu vor avea nicio răspundere sau obligație în nici un moment în legătură cu orice costuri, cheltuieli, alte obligații pecuniare sau implicații suportate de și/sau impuse oricărei persoane, inclusiv solicitanților sau membrilor consorțiului pentru întocmirea cererilor de finanțare, inclusiv, dar fără a se limita la, toate costurile privind furnizarea informațiilor, participarea la ședințe și realizarea unei analize de tip due diligence.

## Neîncheierea unui contract

Nicio dispoziție din prezentul Apel de Proiecte sau orice altă documentație sau informație emisă nu va constitui un temei pentru încheierea unui contract în legătură cu licitația CfD, iar niciun astfel de document sau informație nu va fi folosit în interpretarea unui contract. Fiecare solicitant se va baza pe termenii și condițiile prevăzute în contractul CfD aprobat prin HG nr. 318/2024 atunci când și dacă va fi semnat, sub condiția respectării limitărilor și restricțiilor Deciziei Comisiei Europene C (2024) 1596 final din 06.03.2024 .

## Conflict de interese

În scopul evitării oricărui conflict de interese, Comisia de evaluare își rezervă dreptul de a respinge un solicitant în situația în care există un conflict de interese actual sau potențial. Va reprezenta conflict de interese („**Conflict de Interese**”) orice situație în care un solicitant, un membru al consorțiului sau un consilier, agent sau subcontractant este de asemenea consilier, agent sau subcontractant al Comisiei de evaluare sau al unei alte autorități publice în legătură cu Schema CfD.

Solicitantul are obligația de a-și verifica cu atenție implicarea anterioară sau actuală, a oricărui membru al consorțiului și a consilierilor, agenților și subcontractanților în proiect și să divulge comisiei de evaluare orice conflict actual sau potențial, de îndată ce acesta este identificat de solicitant.

## Depunerea și soluționarea contestațiilor. Legislația aplicabilă și soluționarea litigiilor

Solicitanţii care sunt nemulţumiţi de respingerea proiectului la finalizarea evaluării cererilor de finanțare în Etapa 1: Evaluare tehnică, astfel cum se menționează în secțiunea 5.2., au dreptul de a iniția un proces de contestare a deciziei sau a motivelor de respingere („Procesul de contestare”). Contestațiile vor fi analizate de o comisie dedicată compusă din 7 (șapte) membri, respectiv membri supleanți („Comisia de contestații”), numită prin Decizie comună a operatorului schemei CfD, respectiv a Ministerului Energiei.

Procesul de contestare este destinat exclusiv abordării și contestării deciziei pronunțate sau contestării motivelor furnizate pentru o astfel de decizie. Acesta nu este conceput pentru a rectifica deficiențe, omisiuni sau erori din cadrul propunerii tehnice prezentate de solicitant. Nu există nicio dispoziție legală referitoare la modificarea procedurii din cadrul licitației. De exemplu, în cazul în care un solicitant nu prezintă un document necesar, ceea ce duce la respingerea sau descalificarea sa, solicitantul rămâne descalificat fără posibilitatea de a corecta omisiunea, de a prezenta din nou documentul sau de a primi o invitație în acest sens. Acest proces garantează că toate evaluările se bazează strict pe caracterul complet și pe conformitatea propunerilor inițiale ale solicitanților și că nu vor fi acceptate modificări sau completări ulterioare în urma evaluării.

Pentru a putea fi luate în considerare, contestaţiile trebuie să respecte următoarele cerinţe:

• Identificarea contestatarului, prin: denumirea solicitantului, adresa, funcţia, numele şi prenumele reprezentantului legal;

• Identificarea proiectului, prin: titlul proiectului și tipul licitației;

• Obiectul contestaţiei (ce se solicită prin formularea contestaţiei);

• Motivele de fapt şi de drept (dispoziţiile legale naţionale şi/sau comunitare, principiile încălcate);

• Mijloace de probă; ( se vor lua in considerare doar documentele depuse in cadrul cererii de Finanțare. În acesta etapă nu se accepta documente suplimentare)

• Adresa de e-mail de corespondență pentru procedura de soluționare a contestației depuse;

• Semnătura reprezentantului legal;

• Data formulării contestaţiei.

Solicitanții vor avea la dispoziție două (2) zile lucrătoare de la data notificării inițiale de către Ministerul Energiei a rezultatelor evaluării tehnice pentru a depune o contestație și pentru a o notifica operatorului sistemului CfD la:

**În atenția Comisiei de contestații**

**Ministerul Energiei**

**Strada Academiei nr. 39-41, sector 1, cod postal: 010013**

**București**

Comisia de contestații va avea la dispoziție încă trei (3) zile pentru a analiza contestația („perioada de revizuire a contestației”) și a lua o decizie finală.

Decizia Comisiei de contestații este considerată definitivă și obligatorie, fără nicio altă cale de atac disponibilă în cadrul procedurii de licitație pentru contestații suplimentare.

Comisia de contestații va notifica Rezultatul contestațiilor și va preciza dacă statutul solicitantului se va schimba din solicitant respins în solicitant calificat și se vor aplica dispozițiile din prezentul Apel de Proiecte privind solicitanții calificați.

Prezentul Apel de Proiecte și raportul dintre solicitant și Comisia de Evaluare/Comisia de contestații sunt guvernate și interpretate în conformitate cu legislația națională. Orice litigii ce decurg în legătură cu prezentul Apel de Proiecte vor fi soluționate de instanțele competente.

În cazul în care orice consorțiu sau membru al consorțiului intenționează să formuleze orice acțiune în instanță în legătură cu o procedură de ofertare CfD, Consorțiul sau membrul consorțiului va putea formula acțiunea doar în condițiile în care toți membrii consorțiului sunt de acord cu aceasta.

## Proprietate și drepturi de autor

Toate cererile de finanțare înaintate Comisiei de evaluare vor deveni proprietatea operatorului schemei CfD la Data limită de depunere a cererii de finanțare.

# ANEXA I – FORMULARUL SCRISORII DE DEPUNERE A CERERILOR DE FINANȚARE

Termenii scriși cu majuscule definiți în Apelul de Proiecte vor avea același înțeles atunci când sunt folosiți în prezenta Scrisoare de depunere a cererii de finanțare, cu excepția cazului în care este prevăzut contrariul.

*[pe hârtie cu antetul solicitantului, iar în cazul în care solicitantul este un consorțiu, pe hârtie cu antetul Membrului Conducerii Consorțiului]*

În atenția Comisiei de Evaluare din cadrul schemei CfD

CNTEE Transelectrica SA, Operatorul Schemei CfD

Strada Olteni nr. 2-4, Sector 3

Cod poștal: 030786, clădirea Platinum

București

[Data]

Subiect: Cerere de sprijin CfD în cadrul Celei de a doua runde de licitații CfD - Scrisoare de depunere a cererii de finanțare

Stimate domn, Stimată doamnă

Subsemnații:

Nume: [●]

Prenume: [●]

Funcția: [●]

în calitate de reprezentant autorizat al [Denumirea solicitantului / membrului consorțiului cu funcție de Conducere], prin prezenta atest, declar, garantez și convin în numele [Denumirea solicitantului[[4]](#footnote-5)] că:

1. Prezenta Scrisoare de depunere a cererii de finanțare, împreună cu toate documentele depuse cu aceasta constituie cererea noastră de finanțare pentru proiectul de producție a energiei electrice propus pe bază de [**tehnologie eoliană onshore sau solară fotovoltaică**] prezentat în oferta noastră tehnică, cu o capacitate instalată propusă a proiectului de **[●] MWca**[[5]](#footnote-6) pentru Schema CfD. [Cererea noastră de finanțare este depusă pentru o parte din întreaga capacitate instalată de [●] MWca. Certificăm faptul că, până la termenul contractului CfD, capacitatea parțial acoperită de schema CfD va rămâne contorizată separat de orice altă capacitate instalată care nu va face obiectul schemei CfD][[6]](#footnote-7) .
2. Cererea de finanțare este depusă ca răspuns la Apelul de Proiecte pentru a doua rundă de licitații CfD, cu o capacitate totală de 3.472 MW, din data de [●] emisă de Ministerul Energiei
3. Prin prezenta, depunem cererea de finanțare a proiectului. Confirmăm că înțelegem pe deplin și că acceptăm în mod necondiționat toți termenii și toate condițiile Apelului de Proiecte și orice completare și/sau rectificare emisă de comisia de evaluare. Suntem de acord cu toți termenii și toate condițiile Apelului de Proiecte și ne angajăm să îi respectăm.
4. Cererea noastră de finanțare va fi valabilă pentru a putea fi acceptată de Comisia de evaluare pe perioada de valabilitate a cererii de finanțare.
5. Declarăm că: (i) informațiile cuprinse în cadrul acestei cereri de finanțare sunt complete, exacte și corecte și nu omit nicio informație care ar putea face ca informațiile incluse în această cerere de finanțare să fie greșite din orice punct de vedere, și că (ii) toate documentele depuse în cadrul acestei cereri de finanțare sunt copii conforme cu originalele.
6. Înțelegem și acceptăm că atat Comisia de evaluare cat și membrii și consultanții acesteia nu răspund față de niciun solicitant pentru nicio omisiune, greșeală, eroare, presupunere, declarație sau informație inclusă în Apelul de Proiecte și în orice altă comunicare scrisă sau verbală transmisă solicitantului sau care decurge în orice fel din participarea la procedura de ofertare CfD.
7. Înțelegem că Comisia de evaluare se va baza pe informațiile furnizate în cererea noastră de finanțare pentru a selecta solicitantul câștigător. Acceptăm faptul că orice denaturare, nedezvăluire intenționată sau necomunicare a informațiilor din cererea noastră de finanțare poate duce la respingerea cererii de finanțare.
8. Recunoaștem dreptul Comisiei de evaluare de a respinge cererea noastră de finanțare și/sau toate cererile de finanțare, dacă acestea nu respectă condițiile cerute, fără a își asuma nicio răspundere cu privire la acest lucru.
9. Declarăm că proiectul și capacitatea instalată propusă a acestuia nu beneficiază de finanțare din fonduri publice, orice alt mecanism de sprijin sau orice ajutor de stat;
10. Declarăm că am citit, am înțeles și nu avem rezerve față de Apelul de Proiecte, inclusiv orice completare și/sau rectificare emisă de Comisia de Evaluare.
11. Acceptăm dreptul Ministerului Energiei de a modifica, in condiții justificate, termenele licitației și informațiile cuprinse în Apelul de Proiecte.
12. Declarăm că nu am fost implicați în niciun fel de practici corupte, frauduloase, coluzorii, coercitive, indezirabile sau restrictive, conform legislației aplicabile.
13. Declarăm că nu suntem în stare de insolvență sau incapacitate de plată conform prevederilor Legii nr. 85/2014 privind procedurile de prevenire a insolvenței și de insolvență , cu modificările ulterioare.
14. Declarăm că nu ne aflăm în stare de faliment sau de lichidare și că nu facem obiectul niciunui concordat preventiv, mandat ad hoc sau oricărui alt acord încheiat cu creditorii, și că activitatea noastră nu este sub administrare judiciară, nu este suspendată și nu face obiectul niciunei proceduri legate de aceste aspecte și nu se află în nicio altă situație similară rezultată dintr-o procedură similară prevăzută de legislația sau reglementările naționale și europene.
15. Declarăm că ne-am îndeplinit obligațiile de plată a impozitelor, taxelor și contribuțiilor de asigurări sociale la bugetele componente ale bugetului consolidat, în conformitate cu prevederile legale aplicabile în România sau în țara în care ne avem sediul sau în care suntem înregistrați.
16. Declarăm că nu am fost declarați într-o situație gravă de încălcare a prevederilor legislației privind achizițiile publice și/sau a obligațiilor asumate în cadrul unui contract sau acord de finanțare din fonduri publice.
17. Declarăm că nu am fost condamnați și nici reprezentantul nostru legal nu a fost condamnat printr-o hotărâre judecătorească definitivă pentru nicio faptă care afectează etica profesională sau abatere de natură profesională.
18. Declarăm că nu am fost condamnați și nici reprezentantul nostru legal nu a fost condamnat printr-o hotărâre judecătorească definitivă pentru fraudă, corupție, participare la un grup infracțional organizat, spălare de bani sau finanțarea terorismului sau orice alte activități ilegale care dăunează intereselor financiare ale Uniunii Europene.
19. Confirmăm că nu facem obiectul niciunei decizii de recuperare a unui ajutor de stat emise de Consiliul Concurenței, Comisia Europeană, un furnizor, un administrator al ajutorului de stat sau dispusă prin hotărâre judecătorească, unde ajutorul de stat sau ajutorul de minimis nu a fost recuperat în întregime.
20. Declarăm că nu suntem o întreprindere aflată în dificultate, în sensul definiției de la punctul 20 din Comunicarea Comisiei (2014/C249/2001) – Orientări privind ajutoarele de stat pentru salvarea și restructurarea întreprinderilor nefinanciare aflate în dificultate.
21. Confirmăm că nu suntem și nu am fost, și nici asociații/ acționarii noștri direcți sau indirecți, persoanele care exercită controlul, societățile mamă, filialele, reprezentantul nostru legal, inclusiv administratorii, membrii echipelor de conducere, angajații sau agenții acestora nu sunt și nu au fost supuși vreunei sancțiuni internaționale impuse de Națiunile Unite, Uniunea Europeană sau orice altă autoritate cu jurisdicție asupra acestora; nici nu ne aflăm într-o țară care este inclusă pe listele de excludere ale Uniunii Europene.
22. Confirmăm că nu am fost declarați, nici asociații/ acționarii noștri nu au fost declarați entitate care nu poate desfășura activități comerciale în România sau în statele membre UE.
23. Confirmăm că nu suntem, și nici asociații/ acționarii noștri direcți sau indirecți, proprietarii și entitățile care ne controlează nu sunt:
    1. persoane, entități sau organisme anume menționate în actele juridice care impun acele sancțiuni;
    2. Întreprinderi deținute sau controlate de persoane, entități sau organisme vizate de sancțiunile adoptate de Uniunea Europeană; sau
    3. Întreprinderi active în industriile vizate de sancțiunile adoptate de Uniunea Europeană.
24. Declarăm că (i) nu a avut loc Începerea Lucrărilor pentru proiectul propus, inclusiv că solicitantul nu a emis nicio înștiințare privind începerea lucrărilor în baza unei autorizații de construire înainte de de 20 iulie 2022 și (ii) capacitatea instalată propusă pentru proiect va include în întregime Capacitatea nouă de producție a energiei electrice, iar proiectul va fi implementat utilizând echipamente noi care nu au fost folosite anterior.
25. [Confirmăm că nu avem cunoștință de nicio situație care reprezintă un conflict de interese sau care ar putea da naștere unui astfel de conflict de interese în legătură cu această licitație.] SAU [Am identificat un conflict de interese în legătură cu această licitație, natura și detaliile acestui conflict fiind prezentate mai jos][[7]](#footnote-8).
26. Recunoaștem dreptul Comisiei de evaluare de a executa garanția noastră de participare la licitație în toate cazurile prevăzute în Apelul de Proiecte.
27. Renunțăm, în măsura permisă de lege, la dreptul de a solicita și de a obține o hotărâre judecătorească sau un ordin de restricție împotriva Comisiei de evaluare, respectiv a Comisiei de contestații și a oricăruia dintre membrii acestora pentru a împiedica sau a restricționa desfășurarea etapei Apelului de Proiecte a licitației, atribuirea Contractului CfD sau orice procedură legată de acestea.
28. Comisia de evaluare și reprezentanții autorizați ai acesteia sunt autorizați să efectueze orice cercetări și investigații pentru a verifica declarațiile, documentele și informațiile depuse în legătură cu prezenta cerere de finanțare și să ceară clarificări din partea băncilor și clienților noștri cu privire la orice aspecte financiare și tehnice. Această scrisoare va servi, de asemenea, drept autorizare a oricărei persoane sau reprezentant autorizat al oricărei instituții menționate în documentele justificative pentru a furniza informațiile considerate necesare și solicitate de dvs. pentru a verifica declarațiile și informațiile furnizate în această cerere de finanțare sau privitoare la resursele, experiența și competența solicitantului (solicitanților).
29. În cazul în care, în urma depunerii acestei cereri de finanțare, o modificare a faptelor sau circumstanțelor ar însemna că am fi neeligibili sau respinsi de la licitație, în conformitate cu termenii acesteia, vom informa de îndată Comisia de evaluare cu privire la acest aspect.
30. Declarăm prin prezenta că în cazul în care suntem declarați solicitant câștigător, putem nominaliza un vehicul investițional cu destinație specială să fie entitatea juridică care semnează contractul CfD în calitate de Beneficiar CfD, în conformitate cu art. 21 din Anexa la Ordinul ministrului energiei nr. 1120/26.07.2024 privind aprobarea schemei CfD, cu modificările și completările ulterioare. În acest caz, [în calitate de solicitant ca entitate individuală ne angajăm să furnizăm dovezi că deținem în totalitate vehiculul investițional cu destinație specială desemnat, înainte de semnarea contractului CfD] SAU [în calitate de consorțiu, ne angajăm să furnizăm dovezi că deținem vehiculul investițional cu destinație specială desemnat/ă în proporțiile indicate în cererea noastră de finanțare, înainte de semnarea contractului CfD][[8]](#footnote-9).
31. [Această cerere de finanțare și contractul CfD aferent va crea obligații din punct de vedere juridic pentru toți membrii consorțiului, în mod individual și solidar;][[9]](#footnote-10)
32. Comisia de evaluare poate contacta următoarele persoane pentru informații suplimentare și clarificări:

Persoană (Persoane) de contact cheie:

Nume:

Funcție:

Adresă:

Număr de telefon:

Adresă de e-mail:

1. Confirmăm că subsemnatul (subsemnații) este (sunt) autorizat (autorizați) și împuternicit (împuterniciți) să semneze această scrisoare în numele solicitantului/membrului consorțiului.

La [Locul], astăzi [Data]

Semnătura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

[Numele reprezentantului autorizat care semnează Scrisoarea în numele solicitantului]

pentru și în numele [Denumirea solicitantului]

Atașamente:

* + 1. Dovada puterii de reprezentare (Împuternicire) pentru fiecare membru al consorțiului

# ANEXA II – FORMULARE PRIVIND ORGANIZAREA ȘI FORMA JURIDICĂ

#### Formularul L1 – Forma juridică și forma de organizare a solicitantului/Consorțiului

Termenii definiți în Apelul de Proiecte vor avea același înțeles atunci când sunt folosiți în acest tabel, cu excepția cazului în care este prevăzut contrariul.

Acest formular va fi completat de solicitant și, în cazul unui consorțiu, de fiecare membru al consorțiului.

Toți solicitanții/membrii consorțiului trebuie să furnizeze, pe lângă informațiile indicate în acest formular, o organigramă a entității respective, identitatea asociaților/acționarilor intermediari, nivelurile de participație și persoana afiliată.

Organigrama trebuie să identifice clar afiliații ale căror proiecte sunt considerate proiecte de referință în scopul îndeplinirii cerinței de eligibilitate prevăzută la subsecțiunea 2.1 (iii), dacă este cazul.

| **Nr.** | **Element** | **Informații privind solicitantul / Consorțiul** |
| --- | --- | --- |
| 1 | Denumirea solicitantului |  |
| 2 | Țara înființării |  |
| 3 | Adresa sediului principal și locul înființării |  |
| 4 | Numărul de înregistrare al societății |  |
| 5 | Numărul de telefon / adresa de e-mail ale sediului principal |  |
| 6 | Adresa sediului local |  |
| 7 | Numărul de telefon / adresa de e-mail ale sediului local |  |
| 8 | Numele și funcția persoanei de contact |  |
| 9 | Numărul de telefon / adresa de e-mail ale persoanei de contact |  |
| 10 | Tipul entității (societate comercială, societate în comandită etc.) |  |
| 11 | Activitatea principală/rolul în cadrul Proiectului [[10]](#footnote-11) |  |

Semnătura și Data:

Nume:

#### Formularul L2 – Structura Consorțiului

Termenii definiți în Apelul de Proiecte vor avea același înțeles atunci când sunt folosiți în acest tabel, cu excepția cazului în care este prevăzut contrariul.

În cazul unui consorțiu, solicitantul trebuie să introducă informațiile următoare în tabelul de mai jos, conform secțiunii 2.1 din Apelul de Proiecte:

|  |  |  |  |  |
| --- | --- | --- | --- | --- |
|  | Denumirea Societății | Rol și responsabilitate | Membru al Conducerii | Participația în Consorțiu propusă |
| Membru al Conducerii |  |  | Da / Nu |  |
| Membrul Consorțiului 1 |  |  | Da / Nu |  |
| Membrul Consorțiului 2 |  |  | Da / Nu |  |
| Membrul Consorțiului 3 |  |  | Da / Nu |  |
| Membrul Consorțiului 4 |  |  | Da / Nu |  |
| Membrul Consorțiului 5 |  |  | Da / Nu |  |
| Atașamente necesare la acest formular:   1. o copie a acordului de consorțiu, acordul de asociere în participație, actul constitutiv sau un contract / acord echivalent; 2. fiecare membru al consorțiului trebuie să depună o împuternicire pentru membrul conducerii, autorizându-l pe acesta să reprezinte consorțiul în contextul licitației CfD. | | | | |

**Formularul L3 – Garanția de participare**

**SCRISOARE DE GARANȚIE BANCARĂ**

Garantia Bancara nr. *[Introduceți numărul Garanției Bancare]*

Data: *[Introduceți ziua, luna, anul]*

Subiect: Scrisoare de Garanție bancară pentru un proiect propus în contextul celei de-a doua runde de licitații CfD în România

În favoarea:

CNTEE Transelectrica SA, Operatorul Schemei CfD

Comisia de Evaluare din cadrul schemei CfD - Beneficiarul

Strada Olteni nr. 2-4, Sector 3

Cod poștal: 030786, clădirea Platinum

București

CUI ...

(denumit in continuare operatorul schemei CfD)

AVÂND ÎN VEDERE CĂ:

1. Ministerul Energiei a emis un Apel de Proiecte (“AP”) în data de [●] pentru a selecta proiectele eligibile pentru o schemă de sprijin prin Contracte pentru Diferență (CfD).
2. Conform AP, solicitanții trebuie să furnizeze o garanție de participare, sub forma unei scrisori de garantie bancara, emisa în favoarea operatorului schemei CfD, respectiv CNTEE Transelectrica SA, pentru garantarea îndeplinirii corecte și corespunzătoare a obligațiilor solicitantului în conformitate cu AP și documentele aferente (denumite în mod colectiv „Documentele de licitație”).
3. Noi, *[denumirea Băncii]* având sediul social la *[adresa Băncii]* („Banca”) am convenit să furnizăm această Scrisoare de Garanție Bancară..

DREPT PENTRU CARE, Banca garantează și afirmă în mod necondiționat și irevocabil după cum urmează:

1. Având în vedere că operatorul schemei CfD a consimțit să primească cererea de finanțare a *[denumirea solicitantului]* cu adresa la *[adresa solicitantului]* (denumit în continuare „solicitantul), pentru implementarea Proiectului propus conform documentelor de licitație, Banca, la cererea solicitantului, se angajează în mod necondiționat și irevocabil să plătească la cererea operatorului Schemei CfD suma sau sumele care, atunci când sunt cumulate cu orice alte sume plătite operatorului schemei CfD în temeiul prezentei garanții, nu depășesc valoarea maximă (definită mai jos), aceasta fiind obligația noastră principală, fără obiecții, rezerve, contestație sau proteste rezultand din Documentele de licitație și independent de solicitant, în cazul în care solicitantul nu își îndeplinește obligația de a respecta termenii și condițiile prevăzute în documentele de licitație menționate (denumită în continuare „Garanția”).
2. Orice astfel de cerere scrisă făcută de operatorul schemei CfD care menționează că solicitantul nu și-a îndeplinit în mod corect și corespunzător obligația de a respecta termenii și condițiile prevăzute în documentele de licitație și că în urma acestei neîndepliniri, suma solicitată îi este datorată operatorului schemei CfD va fi definitivă, suficientă și obligatorie pentru Bancă.
3. Banca se angajează în mod necondiționat să plătească suma mentionata in prezenta garanție, fără obiecții, rezerve, contestație sau proteste rezultand din Documentele de licitație și independent de solicitant și indiferent dacă pretenția operatorului schemei CfD este contestată sau nu de solicitant, la prima cerere a operatorului schemei CfD care menționează că suma solicitată îi este datorată ca urmare a neîndeplinirii de către solicitant în mod corect și corespunzător a obligației de a respecta termenii și condițiile prevăzute în documentele de licitație și că în urma acestei neîndepliniri, suma solicitată îi este datorată operatorului schemei CfD.. Orice astfel de cerere transmisă Băncii va fi definitivă în ceea ce privește suma de plată și datorată de Bancă în temeiul prezentei garanții, răspunderea Băncii conform prezentei garanțiifiind limitată la suma care nu depășește *[valoarea în cifre și litere]* Lei („Valoarea Maximă”).
4. Această garanție este irevocabilă și va rămâne în vigoare pentru o perioadă de cel puțin șase (6) luni de la Data limită de depunere a cererii de finanțare, adica pana la data de ....................., iar această garanție poate fi prelungită la cererea Solicitantului si cu acordul prealabil al Bancii, astfel încât perioada de valabilitate a prezentei garanții să nu fie mai mică decât perioada de valabilitate prevăzută în AP, sau cu o perioadă convenită de operatorul schemei CfD și solicitant si cu acordul prealabil al Bancii. Orice cerere de plata in cadrul aceastei garanții poate fi prezentata doar în perioada sa de valabilitate, dar nu mai mult decat suma totala a garantiei.
5. Fiecare cerere de plată făcută de operatorul schemei CfD îi va fi trimisă Băncii cu mențiunea că solicitantul nu și-a îndeplinit în mod corect și corespunzător obligația de a respecta termenii și condițiile prevăzute în documentele de licitație și că în urma acestei neîndepliniri, suma solicitată îi este datorată operatorului schemei CfD, iar cererea va fi semnată de un reprezentant autorizat al operatorului schemei CfD.
6. Documente de sustinere a cererii e plata: nu este cazul.
7. Banca este de acord ca operatorul schemei CfD să fie singurul care decide dacă solicitantul și-a îndeplinit în mod corect și corespunzător obligația de a respecta termenii și condițiile prevăzute în documentele de licitație, iar decizia operatorului schemei CfD referitoare la neîndeplinirea obligațiilor de către solicitant va fi definitivă și obligatorie pentru Bancă, fără a ține seama de eventualele diferende dintre operatorul schemei CfD și solicitant sau orice dispută nesolutionata si neopozabila Bancii aflata pe rolul oricărei instanțe de judecată, tribunal, arbitraj sau oricărei alte autorități relevante.
8. Această garanție nu va fi afectată de nicio modificare a structurii sau de lichidarea solicitantului sau Băncii și de nicio procedură de transfer, fuziune sau absorbție a solicitantului sau Băncii în legătură cu orice altă persoană și de nicio modificare a AP sau documentelor de licitație.
9. Pentru a se asigura că această Garanție produce efecte depline, operatorul schemei CfD are dreptul să trateze Banca drept debitorul principal. Operatorul schemei CfD are libertatea deplină, fără a afecta în niciun fel răspunderea Băncii conform acestei garanții, să modifice de-a lungul timpului oricare dintre termenii și condițiile prevăzute în documentele de licitație menționate sau să prelungească termenul de depunere a cererii de finanțare sau perioada de valabilitate a cererii de finanțare sau perioada pentru semnare a Contractului CfD sau perioada de îndeplinire a obligației solicitantului de a respecta termenii și condițiile prevăzute în documentele de licitație menționate, sau să amâne de-a lungul timpului, pentru orice perioadă de timp, oricare dintre drepturile pe care acesta le poate exercita împotriva solicitantului și fie să aplice, fie să renunțe la aplicarea oricărora dintre termenii și condițiile prevăzute în documentele de licitație menționate sau garanțiile disponibile operatorului schemei CfD, iar Banca nu va fi scutită de răspundere conform acestei garanții prin exercitarea de către operatorul schemei CfD a libertății referitoare la cele de mai sus sau ca urmare a acordării solicitantului unei limite de timp sau prin orice altă renunțare, acțiune sau omisiune din partea operatorului schemei CfD rezultand din Documentele de licitație sau prin orice indulgență a operatorului schemei față de solicitant sau prin orice modificare a structurii operatorului schemei CfD sau preluării, fuziunii sau absorbția acestuia cu orice altă persoană.
10. Orice cerere, solicitare sau altfel de notificare, în temeiul prezentei garanții, va fi considerată suficientă dacă îi este adresată Băncii și trimisă Băncii prin curier sau prin scrisoare recomandată la adresa indicată în prezenta, prin intermediul băncii operatorului schemei CfD care să confirme că semnăturile de pe aceste documente angajează legal operatorul schemei CfD.
11. Banca se angajează să facă plata la primirea in original a cererii de plată trimisă Băncii de operatorul schemei CfD la adresa *[denumirea Băncii cu adresa de prezentare a cererii]*, care va fi considerată autorizată să primească această cerere de plată.
12. Nu este necesar ca operatorul schemei CfD să acționeze împotriva solicitantului înainte de a solicita Băncii plata in cadrul acestei garantii. Banca va plăti in cadrul prezentei garanții fără a ține seama de orice altă garanție pe care operatorul schemei CfD poate să o fi obținut de la solicitant și care este in vigoare la momentul transmiterii cererii de plata in cadrul garanției către Banca.
13. Banca se angajează, de asemenea, să nu revoce această garanție în timpul perioadei de valabilitate a acesteia, fără consimțământul expres al operatorului schemei CfD, exprimat în scris.
14. Banca are obligația de a plăti valoarea maximă sau orice parte a acesteia doar dacă operatorul schemei CfD îi transmite Băncii o cerere scrisă de plata în conformitate cu prevederile prezentei garanții la sau înainte de *[introduceți data care trebuie să se împlinească cu cel puțin șase (6) luni după Data limită de depunere a cererii de finanțare]*.
15. Această garanție va fi reglementată de, și interpretată în toate privințele în conformitate cu prevederile art. 2321 Cod civil. Instanțele din România au competență exclusivă pentru a soluționa orice dispută care poate lua naștere din sau în legătură cu această garanție. Aceasta garanție se supune Regulilor Uniforme pentru Garantii la Cerere – Publicatia ICC nr. 758 (URDG).

[Prezenta Garantie s-a emis in format electronic si s-a semnat angajant, cu semnatura electronica calificata bazata pe un certificat calificat valid, nerevocat si nesuspendat.][[11]](#endnote-2)

DREPT PENTRU CARE, Banca a semnat prezenta în ziua, luna și anul menționate mai sus.

Semnat de Banca \_\_\_\_\_\_\_\_\_\_\_\_\_\_\_\_\_\_\_\_\_ prin sucursala \_\_\_\_\_\_\_\_\_\_\_\_\_\_\_\_\_\_\_\_\_.

Prin dl./dna. \_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_ și funcționar autorizat.

(Semnătura semnatarului autorizat)

(Ștampila oficială)

OBSERVAȚII:

(i) Garanția Bancară trebuie să conțină numele și funcția funcționarului (funcționarilor) care semnează Garanția.

#### Formularul L4 – Dezvoltare, construcție, exploatare și drept de proprietate

Pentru evitarea oricărui dubiu, acest tabel se referă la proiectele de referință care sunt necesare pentru a demonstra experiențele anterioare reușite, conform secțiunii 2.1.iii) din regulile procedurii de ofertare (și nu la proiectul relevant care aplică în prezent pentru atribuirea unui Contract CfD).

| Nr. | Elemente | Detalii |
| --- | --- | --- |
| Număr proiect (1,2,3…) | | |
| 1 | Denumirea Proiectului |  |
| 2 | Tipul și descrierea proiectului |  |
| 3 | Tehnologia de producție |  |
| 4 | Capacitatea proiectului (în MW) |  |
| 5 | Denumirea societății care gestionează proiectul și structura acționariatului |  |
| 6 | Cumpărător (entitate guvernamentală, entitate privată sau altele) |  |
| 7 | Țara și cel mai apropiat oraș |  |
| 8 | Rolul în cadrul Proiectului (obținerea finanțării pentru proiect și administrarea sau executarea activităților EPC și administrarea și executarea activităților O&M) |  |
| 9 | Durata contractului (contractelor)/concesiunii (concesiunilor) |  |
| 10 | Costul total al Proiectului (în EURO)[[12]](#footnote-12) |  |
| 11 | Datoria brută acumulată pentru Proiect (în EURO)[[13]](#footnote-13) |  |
| 12 | Capitaluri proprii injectate în proiect (în EURO)[[14]](#footnote-14) |  |
| 13 | Participarea solicitantului/ membrului consorțiului la capital sub formă de procentaj din capitalul total al proiectului la data limită de depunere a cererii de finanțare (în %) |  |
| 14 | Participarea solicitantului/ membrului consorțiului la capital sub formă de procentaj din capitalul total al proiectului la data începerii exploatării comerciale a instalației (în %) |  |
| 15 | Data de începere a dreptului de proprietate neîntrerupt [[15]](#footnote-15) asupra Proiectului [LL/AAAA] |  |
| 16 | Data de încetare a dreptului de proprietate neîntrerupt [[16]](#footnote-16) asupra Proiectului [LL/AAAA] |  |
| 17 | Data finalizării / Data exploatării comerciale a Proiectului (lună / an) |  |
| 18 | Stadiul actual al Proiectului [[17]](#footnote-17) |  |

#### Formularul L5 – Lista de verificare pentru Cererea de finanțare

Denumirea membrului conducerii/ solicitantului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lista de verificare de mai jos va fi completată de solicitant, iar în cazul unui consorțiu, de membrul conducerii.

| **Nr.** | **Element al Cererii de Finanțare** | **Referință** | **În cazul în care solicitantul este un consorțiu, elementul va fi depus de** | **Element depus**  **(DA / NU)** |
| --- | --- | --- | --- | --- |
| 1 | Această listă de verificare pentru Cererea de finanțare completată în mod corespunzător | Prezentul Formular L6 | Membrul Conducerii | [\_\_\_\_] |
| 2 | Scrisoare de depunere a cererii de finanțare | Anexa I | Membrul Conducerii | [\_\_\_\_] |
| 3 | Oferta tehnică | Secțiunea 3.1 | Membrul Conducerii | [\_\_\_\_] |
| 4 | Forma juridică și forma de organizare a solicitantului / consorțiului | Formularul L1 | Fiecare Membru al Consorțiului separat | [\_\_\_\_] |
| 7 | Structura consorțiului | Formularul L2 | Membrul Conducerii | [\_\_\_\_] |
| 8 | Garanție de participație | Formularul L3 | Membrul Conducerii | [\_\_\_\_] |
| 9 | Dezvoltare, construcție, exploatare și drept de proprietate | Formularul L4 | Fiecare Membru al Consorțiului separat | [\_\_\_\_] |
| 10 | Scrisoare de depunere a ofertei financiare | Formularul F1 | Membrul Conducerii | [\_\_\_\_] |

Semnătura

Numele:

Funcția:

# ANEXA III – FORMULARE FINANCIARE

#### Formularul F1. Scrisoarea de depunere a ofertei financiare

Termenii scriși cu majuscule definiți în Apelul de Proiecte vor avea același înțeles atunci când sunt folosiți în această Scrisoare de depunere a ofertei financiare, cu excepția cazului în care este prevăzut contrariul.

*[pe hârtie cu antetul solicitantului, iar în cazul în care solicitantul este un Consorțiu, pe hârtie cu antetul Membrului Conducerii Consorțiului]*

În atenția Comisiei de evaluare din cadrul schemei CfD

CNTEE Transelectrica SA, Operatorul Schemei CfD

Strada Olteni nr. 2-4, Sector 3

Cod poștal: 030786, clădirea Platinum

București

[Data]

Subiect : Cerere de sprijin CfD în cadrul celei de a doua runde de licitații CfD - Scrisoare de depunere a ofertei financiare

Stimate domn, stimată doamnă

Subsemnații:

Nume: [●]

Prenume: [●]

Funcția: [●]

în calitate de reprezentant autorizat al [denumirea solicitantului / membrului conducerii], prin prezenta atest, declar, garantez și convin în numele [denumirea solicitantului [[18]](#footnote-18)] că:

1. Această Scrisoare de depunere a ofertei financiare reprezintă oferta noastră financiară, prin care oferim un preț de exercitare de **[●] EUR/MWh[[19]](#footnote-19)** pentru Proiectul de producție a energiei electrice propus pe bază de **[tehnologie eoliană onshore și solară fotovoltaică]** prezentat în oferta noastră tehnică, cu o capacitate instalată propusă a proiectului de **[●] MWca**[[20]](#footnote-20) pentru schema CfD. [Oferta noastră financiară este depusă pentru o parte din întreaga capacitate de producție de [●] MWca. Certificăm faptul că, până la termenul contractului CfD, capacitatea parțial acoperită de schema CfD va rămâne contorizată separat de orice altă capacitate instalată care nu va face obiectul schemei CfD][[21]](#footnote-21) .
2. Oferta financiară este depusă ca răspuns la Apelul de Proiecte ("AP”) pentru a doua rundă de licitații CfD, cu o capacitate totală de 3.472 MW, din data de [●] emis de Ministerul Energiei (cu modificările ulterioare).
3. Prin prezenta, depunem oferta financiară pentru proiect. Confirmăm că înțelegem pe deplin și că acceptăm în mod necondiționat toți termenii și toate condițiile AP și orice completare și/sau rectificare emisă de Comisia de evaluare. Suntem de acord cu toți termenii și toate condițiile AP și ne angajăm să îi respectăm.

Suntem de acord și ne angajăm să respectăm cererea noastră de finanțare.

La [Locul], astăzi [Data]

pentru și în numele: [introduceți denumirea solicitantului]

[Datele Reprezentatului Autorizat]

Prin:

Funcția:

Semnătura

1. Capacitatea propusă va fi exprimată în MWca și va reflecta capacitatea exactă a instalației (nu un număr rotunjit) [↑](#footnote-ref-2)
2. În cazul în care finanțarea CfD este solicitată numai pentru o parte din capacitatea instalată a proiectului, solicitantul va pune la dispoziții informații privind capacitatea totală a facilității de producție (pe lângă capacitatea parțială propusă în cadrul Schemei CfD) [↑](#footnote-ref-3)
3. P50 și P75 reprezintă estimări probabilistice ale producției. P50 reflectă nivelul de producție care se așteaptă să fie atins sau depășit în 50% din cazuri, în timp ce P75 reflectă o estimare mai conservatoare, reprezentând nivelul de producție care se așteaptă să fie atins sau depășit în 75% din cazuri [↑](#footnote-ref-4)
4. În cazul unui consorțiu, introduceți denumirile tuturor membrilor consorțiului [↑](#footnote-ref-5)
5. Capacitatea instalată propusă a proiectului va fi specificată cu 1 cifră după zecimală. [↑](#footnote-ref-6)
6. În cazul în care finanțarea CfD este solicitată numai parțial pentru capacitatea instalată a proiectului. [↑](#footnote-ref-7)
7. Selectați o opțiune și ștergeți-o pe cea care nu se aplică [↑](#footnote-ref-8)
8. Selectați o opțiune și ștergeți-o pe cea care nu se aplică. [↑](#footnote-ref-9)
9. Acest alineat va fi șters în cazul în care solicitantul este o singură entitate și nu un Consorțiu. [↑](#footnote-ref-10)
10. Punctul 11 necesită o descriere a activității principale sau afacerii solicitantului sau, în cazul unui consorțiu, a fiecărui membru al consorțiului, în legătură cu Proiectul, de ex. construcții, proiectare, inginerie, management de proiect, echipamente, furnizarea, exploatarea și întreținerea echipamentelor [↑](#footnote-ref-11)
11. *i Se va utiliza numai in cazul scrisorii de garantie bancara semnate electronic.*

    *Caracterul “/” indica faptul ca se va alege una dintre variantele prezentate.* [↑](#endnote-ref-2)
12. Costul total al Proiectului până la punerea în funcțiune a acestuia, incluzând, dar fără a se limita la, costurile de dezvoltare, construcție, costurile de finanțare, conturile de rezervă. [↑](#footnote-ref-12)
13. Datoria brută acumulată pentru Proiect - se referă la valoarea totală a datoriei de rang superior fără recurs sau cu recurs limitat contractată în legătură cu proiectele (care, pentru a evita orice dubiu, exclude facilitățile de creditare temporare și facilitățile de rezervă revolving). [↑](#footnote-ref-13)
14. Capitaluri proprii - se referă la suma totală contribuită de investitorii Proiectului pentru a finanța Proiectul (inclusiv capitalul social, împrumuturile acționarilor/ asociaților și orice primă de emisiune). [↑](#footnote-ref-14)
15. Dreptul de proprietate poate fi luat în considerare din perioada anterioară exploatării comerciale. [↑](#footnote-ref-15)
16. Dreptul de proprietate poate fi luat în considerare din perioada anterioară exploatării comerciale. [↑](#footnote-ref-16)
17. Vă rugăm să furnizați informații privind exploatarea actuală a instalației (luni și ani). Dacă instalația nu este în exploatare, oferiți detalii. [↑](#footnote-ref-17)
18. În cazul unui Consorțiu, introduceți denumirile tuturor Membrilor Consorțiului [↑](#footnote-ref-18)
19. Prețul de Exercitare va fi specificat cu 4 cifre după zecimală. [↑](#footnote-ref-19)
20. Capacitatea instalată propusă a proiectului va fi specificată cu 1 cifră după zecimală. [↑](#footnote-ref-20)
21. În cazul în care finanțarea CfD este solicitată numai parțial pentru capacitatea instalată a proiectului. [↑](#footnote-ref-21)